اسپریگس آفیسی نیلس

Asparagus officinalis (ستاور)

Languages (No. of Names): Vernacular Names
English (1) : garden asparagus

Sanskrit (2) : dripi, satavari

Arabic (3) : asbara-ghus, halgun,ہلیون khasabul-hgyah

Persian (4) : halgun, mar-chobah, مارچوبا margiyah

Urdu (5) : haleeyun, halyun, tukhm haliyun, tukhm halyun, tukhm-i-halyun

Hindi (6) : halyun, marchuba, margiyeh, nakdown, paragus, vilayati karua

اس کا پودابیل کی طرح باڑھ یا درختوں پر چڑھ جاتاہے۔اس کا تنا اور شاخیں خاردار ہوتی ہیں۔کانٹے تیز اور مڑے ہوئے ہوتے ہیں۔پتے کانٹے دار سوئے کے پتوں کی طرح ہوتے ہیں۔جو باریک دو سے چھ انچ لمبے ہوتے ہیں۔پھول نومبرمیں نکلتے ہیں۔جو سفید اور خوشبو دار اور بیل کو ڈھک دیتے ہیں۔جس کی وجہ سے بیل سفید معلوم ہوتی ہے۔ پھل سردیوں میں لال رنگ کے ہوتے ہیں۔یہ چھوٹے چھوٹے چنے کے دانے کی طرح لیکن چمک دار ان کے اندر تخم ایک سے دونکلتے ہیں۔جڑ میں گانٹھ سی ہوتی ہے۔جس کی بہت سی شاخیں انگلی کے برابر موٹی ایک سے دو فٹ لمبی مٹیالی یا زرد رنگ کی نکلتی ہیں۔جو ذائقہ میں قدرے شیریں اور لعاب دار ہوتی ہیں۔ایک گانٹھ سے لگ بھگ دس کلو تک ستاور نکل آتا ہے اور گانٹھ سے دس بارہ برس تک نکلتے رہتے ہیں۔اس کی جڑ پرایک چھلکا سا ہوتاہے۔جو اتارا جاسکتاہے۔جڑ پرلمبائی میں لکیریں ہوتی ہیں۔یہی جڑ بطور دوا مستعمل ہے۔ موٹی اور سفید ستاور اچھی ہوتی ہے اس کا ذائقہ شیریں لیس دار ہوتا ہے۔
 گھروں میں گملوں میں لگایا جاتا ہے گملوں میں لگایا ہے لیکن انہیں اس کے فوائد معلوم نہیں ہیں 
یورپ میں اسے کی مختلف ڈشز بنائی جاتی ہیں اور شوق سے کھاتے ہیں ۔

(میں دوست کے ساتھ لاہور ڈیفنس ایک گھر گیا گھر والوں نے اسے گملے میں لگایا ہوا تھا میں نے وہاں گھر والے صاحب سے پوچھا آپ کو اس کے فوائد کا معلوم ہے وہ صاحب اس کے فوائد سے بالکل نابلد تھے انہوں صرف خوبصورتی کے لیے لگایا ہوا جب میں نے اسے اس کے فوائد بتائے تو بہت حیران ہوا )

مقام پیدائش۔
بنگلہ دیش کے باغات کے علاوہ یہ بھارت میں ہمالیہ کے نزدیک چارہزار فٹ کی بلندی پر افریقہ جاوا سماٹرا آسٹریلیا،ہگلی ،فلسطین ،عرب کے کچھ علاقوں اور اب یہ بیل پاکستان میں بھی نرسری والوں سے مل جاتی ہے

مزاج۔
سرد تردرجہ اول۔

افعال۔
مقوی باہ مغلظ منی مدرلبن ۔

استعمال۔
ستاور کی جڑ کا سفوف تنہا یا مناسب ادویہ کے ساتھ ملاکررقت منی اور جریان کو مفید ہے دودھ عورت کابڑھاتی ہے اورمردوں میں منی کو بڑھاتی اور مقوی باہ ہے۔ستاور کی جڑ اور مصری ہموزن ملاکر سفوف دینے سے مذکورہ فائدے حاصل ہوسکتے ہیں۔یا دیگرادویہ کے ہمراہ سفوف یا معجون بناکر استعمال کرتے ہیں۔تازہ جڑ کا رس دودھ میں ملاکر سوزاک کے مریضوں کو استعمال کرایا جاتاہے۔
ستاور

یہ لفظ سنسکرت زبان سے ماخوذ ہے جس کا مطلب سو بیماریوں سے شفاء دینے والا۔
ستاور مردانہ بانجھ پن ختم کرنے،مردانہ کمزوری دور کرنے،شوگر،السر میں بھی استعمال ھوتی ہے۔اس میں میگنیشئیم اضافی مقدار میں پائی جاتی ہے۔اور یہ پیشاب میں بھی میگنیشئیم خارج کرتی ہے جس کی وجہ سے گردے مثانے میں پھتری نہیں بنتی اور شوگر کے مریض میں پیشاب میں شکر آنے سے روکتی ہے۔
مردانہ طاقت کی اہم ترین جڑی بوٹیوں میں ستاور ایک ہے۔مردانہ کمزوری کے لیے
اسگندھ ناگوری،ستاور،بیخ بدھارہ،مصری ہموزن ملا کے تین گرام صبح شام دودھ کے ہمراہ استعمال کرنے سے مطلوبہ ہدف پورا ھو جاتا ہے۔
ہر روز ادھا کلو دودھ میں پانچ گرام ستاور ملا کے پینے سے عضو خاص کو پروٹین ملتی ہے جس سے عضو خاص سختی،طاقت پکڑتا ہے۔ستاور منی پیدا کرنے،ذکاوت حس،جریان،سرعت انزال کے لیے بھی مفیدہے
جریان احتلام وسرعت انزال نسخہ
1۔ اسگندھ ناگوری 4 ماشہ‘ ستاور کا سفوف تین ماشہ‘ موچرس کا سفوف ایک ماشہ‘ ملا کرڈیڑھ تولہ شہد اور چار ماشہ گھی کے مرکب میں شامل کرکے ایک ماہ روزانہ کھائیں۔ نہایت ہی مفید ہے

2:اسگندھ ناگوری‘ بیخ بدھارا اور ستاور تینوں ہم وزن لے کر الگ الگ سفوف کرکے باہم ملالیں‘ سب کے برابر وزن مصری ملا کر خوب اچھی طرح ملالیں اور شیشی میں محفوظ کر لیں۔ شوگر کے مریض مصری نہ ڈالیں ۔
ستاور خون گاڑھا کرتی ہے کولیسٹرول اور بلڈ پریشر کے مریض اپنے معالج کے مشورہ سے استعمال کریں ۔

نفع خاص۔

مغلظ و مولد منی ۔

مضر۔
نفاخ

مصلح۔
ساکرین لعابی مارے .

.مقدارخوراک
سات سے دس گرام
homeopathic medicine
Asparagus officinalis
یہ پیشاب لانے والے نظام پر اثر کرتی ہے اور پیشاب لاتی ہے اس کا زیادہ تر اثر قلب اور گردوں پر ہوتا ہے ،نیز استسقاء کی سی حالتوں میں مفید ہوتا ہے۔
شدید نزلہ زکام جس میں ریزش سفید پتلی پانی کی طرح پہلے بائیں نتھنے سے بعد میں دائیں نتھنے سے بہتی ہے اکثر چھینکوں کی زیادتی ،حلق سے لیسدار بلغم کا اخراج جو حلق سے نہیں چھوٹتا ،کھنکھارنے یا کھانسی سے نکل جاتا ہے
پیشاب کی کثرت ،مخرج میں باریک ڈنگ مارنے کا سا درد بعد میں پیشاب کی نالی میں سوئیاں چبھنے کا احساس ،پیشاب ہو چکنے کے بعد
پیشاب کی نالی میں جلن اس امر کا احساس کے ساتھ کہ پیشاب کا کوئی قطرہ باقی رہ گیا ہے۔
پیشاب میں تیز بو ،پیشاب کے برتن کے کناروں پر چکناہٹ آ جاتی ہے۔ پتھری ،سینہ میں بھاری پن ،
بیٹھے ہوئے دل کی شدید دھڑکن ،بے چینی کے ساتھ جو حرکت کرنے سے یا زینہ پر چڑھنے سے زیادہ ہو جاتی ہے
بائیں کندھے کے قریب ہنسلی کی ہڈی کے نیچے اور بائیں بازو میں درد ،بائی کے درد خصوصاً بائیں کندھے کے گرد اور قلب میں.
پنڈلیوں میں اینٹھن ،داہنے چوتڑ کے جوڑ میں درد جس سے لنگڑا پن معلوم ہوتا ہے۔
رات کو گھٹنوں میں درد اور بعد میں بیٹھ جانے سے بائیں گھٹنے کی چپنی میں درد.

الات تناسل مردانہ : بڑھی ہوئی خواہش نفسانی ،حفشہ میں تیز ڈنگ لگنے جیسا درد

مخصوص خواص: غنودگی جمائیوں کے ساتھ ،صبح کے وقت جمائیاں ،بیٹھ جانے پر نبض تیز ،پریشان دھڑکن کے ساتھ بدمزاجی.
جوڑوں میں لیتھک ایسڈ کا آجانا ،سستی ،کمزوری
جسمانی ودماغی کام کرنے کی نااہلیت.

طاقت : 6 سے 30 تک
اکونائٹ اور کافیا اس دوا کا اثر زائل کرتی ہیں
اور معاون:
ایپوسائینم کین ،ڈیجی ٹیلس ،سپائی جیلیا ،کینابس سٹائیوا ،سارساپریلا ،کنوولیریا.
Muhammad Gulzar Khan